สวัสดีค่ะ หนูอายุ 38 ปี มีลูกสาว 7 ขวบ 1 คน 8 ขวบ 1 คน เมื่อวันที่ 2 ตุลาคม 65 เวลาน่าจะเกินเที่ยงคืนแล้ว มีอะไรกับสามีโดยไม่ได้ป้องกัน สามีปล่อยใน ซึ่งปกติจะคุมแบบธรรมชาติ และการนับหน้า 7 หลัง 7 และตอน 12.15 ของวันที่ 3 ต.ค.65 ได้กินยาคุมฉุกเฉินแบบ 1 เม็ดไป จนวันที่ 16 ต.ค.65 เวลาเลยเที่ยงคืนกว่าๆก็ได้มีเพศสัมพันธ์กับสามีอีกครั้ง จนวันนี้ 21 ต.ค. ได้ซื้อที่ตรวจการตั้งครรภ์มาตรวจตอนบ่ายโมง พบว่าขึ้น 2 ขีด อยากทราบว่ากินยาคุมไปแล้วทำไมยังตั้งครรภ์ได้คะ ปล.ปกติหนูจะบันทึกการมีประจำเดือนในแอปทุกเดือน ซึ่งปกติเมนส์ก็จะมาตรงวัน หรือคลาดเคลื่อนไม่เกิน 3 วันค่ะ และลองเข้าไปดูก็พบว่าในแอปแจ้งว่าเดือนต.ค. ตั้งแต่วันที่ 1-7 มีโอกาสตั้งครรภ์ได้ แต่วันที่ 3 ต.ค.จะเป็นวันที่ไข่ตก มีโอกาสตั้งครรภ์สูงด้วยค่ะ ตอนนี้หนูเครียดมาก สาเกตุเกิดจากอะไรคะแบบนี้ รอคำตอบนะคะ
สวัสดีค่ะ การมีเพศสัมพันธ์ในวันที่ 2 ต.ค. หากได้ทานยาคุมฉุกเฉินไปในวันที่ 3 ต.ค. ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่ง แต่ก็ไม่ได้ 100% ค่ะส่วนการมีเพศสัมพันธ์อีกครั้งในวันที่ 16 ต.ค. หากไม่ได้ใส่ถุงยางอนามัยป้องกัน ก็ย่อมมีโอกาสตั้งครรภ์ได้และเมื่อตรวจหาการตั้งครรภ์ในวันที่ 21 ต.ค. แล้วพบขึ้น 2 ขีด ก็แสดงว่ามีการตั้งครรภ์เกิดขึ้นค่ะ ซึ่งน่าจะเกิดจากการมีเพศสัมพันธ์ในวันที่ 2 ต.ค. มากกว่าวันที่ 16 ต.ค. เพราะหากเกิดจากการมีเพศสัมพันธ์ในวันที่ 16 ต.ค. น่าจะยังตรวจไม่พบค่ะอย่างที่ได้กล่าวไป ยาคุมฉุกเฉินไม่สามารถช่วยป้องกันการตั้งครรภ์ได้ 100% ค่ะ โดยจะช่วยป้องกันได้ประมาณ 58%-95% ขึ้นอยู่กับความรวดเร็วในการทานหลังจากที่มีเพศสัมพันธ์ อีกทั้งหากวันที่มีเพศสัมพันธ์ ไม่ใช่ช่วง 1-7 วันนับจากวันแรกที่มีประจำเดือนมา (วันปลอดภัยแบบหลัง 7 วัน) ก็ย่อมมีโอกาสตั้งครรภ์ได้ค่ะเนื่องจากสามารถเลี้ยงลูกมาได้ 2 คนแล้ว แม้จะมีคนที่ 3 แม่ก็สามารถเลี้ยงเขาได้ค่ะ เป็นกำลังใจให้ค่ะ